Amerika (tyż Hamerika, roz za kedy "Nowy Świot" abo "Zachodnio Pōłkugla") – miano tajle świata kero leży na zachodnij pōłkugli, a we keryj skłod wlazujōm Pōłnocno Amerika a Połedniowo Amerika. S pōłnoce na połednie je uōna dugo na 15 500 km, ôd Arktycznygo Archipelagu po Ôgnisto Ziymia. Zajmuje 42,5 milijōna km² placu, a zamiyszkuje ja przez 900 mln ludzi. Jeji miano pochodzi ôd miana Amerigo Vespuccigo, kerymu na anfangu XVI stolecio niysłōszniy przipisywano ôdkrycie Ameriki. Po prowdzie, lo nowożytnych Ojropejczykōw ôdkrōł ja Krzisztof Kolōmb we 1492. Niykej miano "Amerika" używo sie kej abrewiacyjo ôd Zjednoczōnych Stan­ōw Ameriki.